English: Diolch yn fawr, Heledd Fychan. I thank you so much for your strong statements this afternoon in support of our, as we've said, made-in-Wales humanitarian response to the situation with the Afghan citizens who we're now welcoming to Wales, and particular recognition of our ambition and our aspiration to be a nation of sanctuary. We have a lot to do to achieve that, clearly. I think, again, your support and recognition of the role of Urdd Gobaith Cymru - we must express it many times this afternoon, I'm sure. But I think it is very important that you can help me, as your Minister, in this respect, to actually engage fully in what the challenges are. And these are challenges for our local authorities; they're challenges for the third sector organisations who are engaged; they're challenges that they're rising too. So, clarity about the funding was vitally important. And if I could just respond particularly on that, because it relates to your questions about what next, integration and funding levels. We are pleased that there'll be parity between funding arrangements for the two schemes, the ARAP scheme and the ACRS scheme, and we did want this so that there'll be no perverse outcomes in terms of the support that local authorities could provide to those families arriving. Perhaps I could just say also at this point that I'm very pleased that the UK Government has accepted that anyone arriving under the ARAP or ACRS will receive indefinite leave to remain. I've said I've attended two four-nations meetings. These are issues that we've raised at these meetings. It's an important step to ensure families can then access the services that they need. And also, we are continuing to urge the UK Government to ensure that those with any fear of persecution, which would normally entitle them to refugee status, aren't disadvantaged in terms of access to services - these are our public services - if their status under either of these schemes isn't technically considered to be refugee status. These should not be technical issues; these are key humanitarian issues that we closely watch. But I also wanted to just say that we've also pressed hard to ensure that, under the citizens' resettlement scheme, special consideration should be made of vulnerable people, including women and girls at risk, members of minority communities at risk, including LGBTQ+, ethnic and religious minorities. That point has been made, and the UK Government has confirmed a recognition of that consideration. But also, having met with Afghan families in Wales who've been living here for many years, many of them are concerned about their relatives, because there may be links, obviously, concerns of risk among our Wales-based Afghan communities with any links that they might have with families in Afghanistan. So, those are the kinds of issues that we are addressing. But I think what's important in terms of the questions that I asked and that have been answered is that the tariff of the schemes is going to be provided over three years instead of five. Now, obviously, we need to see what happens as we move forward, because that was different from the Syrian scheme, the five-year scheme. But also, the UK Government has agreed that this level of funding is necessary, but we will also have to explore what this means in terms of an integration package. We still don't have clarity yet about how the funding will be awarded, whether it's going to be directly awarded to Welsh local authorities and Welsh local health boards. So, we're seeking clarity on this. We don't want to have any gaps in support, and we can build on our experience of the Syrian system and resettlement scheme. We are pleased that UK Government has stated a further £20 million fund of flexible funding in the current financial year to support local authorities with higher cost bases with any additional costs in the provision of services. We don't know what this means in practice, but this is something where we'll be working with our colleagues in local government to take this forward. I think, as we know, there are many refugees in Wales who have wanted and been willing and have learnt Welsh. We must now look at our schemes, our existing schemes, and how we can assure they're good, but I also think children are already, in terms of our education system and their experience with the Urdd already for those who have been temporarily accommodated, who have arrived. They are going to very quickly see they're in Wales and what that means as a bilingual nation. So, we need to address all these issues, and I would want you to help me in terms of scrutiny and questioning as we move forward in our welcome to ensure that we can be a nation of sanctuary, as you support, for these citizens from Afghanistan.
Welsh: Diolch yn fawr, Heledd Fychan. Diolch yn fawr i chi am eich datganiadau cadarn chi y prynhawn yma sy'n cefnogi ein hymateb dyngarol ni a luniwyd yng Nghymru, fel roeddem ni'n dweud, i'r sefyllfa gyda dinasyddion o Affganistan sy'n cael eu croesawu gennym ni yng Nghymru ar hyn o bryd, a chydnabyddiaeth arbennig o'n huchelgais ni a'n dyhead ni i fod yn genedl noddfa. Mae gennym lawer i'w wneud eto i gyflawni hynny, mae hi'n amlwg. Rwy'n credu, unwaith eto, eich cefnogaeth chi a'ch cydnabyddiaeth chi o waith Urdd Gobaith Cymru - fe ddylem ni fynegi hynny fwy nag unwaith y prynhawn yma, rwy'n siŵr. Ond rwy'n credu ei bod hi'n bwysig iawn eich bod chi'n gallu fy helpu i, yn Weinidog i chi, yn hyn o beth, i ymgysylltu'n llawn â'r heriau gwirioneddol sydd i'w cael. Ac mae'r rhain yn heriau i'n hawdurdodau lleol ni; maen nhw'n heriau i'r sefydliadau trydydd sector sydd â rhan; maen nhw'n heriau y maen nhw eu hunain yn eu codi hefyd. Felly, roedd eglurder ynglŷn â'r cyllid yn hanfodol bwysig. A phe cawn i ymateb i hynny'n arbennig, oherwydd mae hyn yn ymwneud â'ch cwestiynau chi ynghylch yr hyn ddaw nesaf, o ran integreiddio a chyfraddau cyllido. Rydym ni'n falch y bydd yna gydraddoldeb rhwng trefniadau ariannu ar gyfer y ddau gynllun, y cynllun ARAP a'r cynllun ACRS, ac roeddem ni'n awyddus i gael hynny fel na fydd unrhyw ganlyniadau croes o ran y cymorth y gallai awdurdodau lleol ei roi i'r teuluoedd hyn sy'n cyrraedd. Efallai y caf i ddweud nawr hefyd fy mod i'n falch iawn bod Llywodraeth y DU wedi derbyn y bydd unrhyw un sy'n cyrraedd o dan yr ARAP neu'r ACRS yn cael caniatâd parhaus i aros. Rwyf i wedi dweud fy mod i wedi mynychu dau gyfarfod o'r pedair gwlad. Mae'r rhain yn faterion y gwnaethom ni eu codi yn y cyfarfodydd hyn. Mae sicrhau bod teuluoedd yn gallu cael gafael ar y gwasanaethau sydd eu hangen arnyn nhw yn gam pwysig iawn. Ac yn ogystal â hynny, rydym ni'n parhau i annog Llywodraeth y DU i sicrhau nad yw'r rhai sy'n ofni erledigaeth o unrhyw fath, a fyddai, fel arfer, yn rhoi'r hawl iddyn nhw fod â statws ffoadur, o dan anfantais o ran cael gafael ar wasanaethau - ein gwasanaethau cyhoeddus ni yw'r rhain - os nad yw eu statws nhw yn ôl y naill gynllun neu'r llall yn cael ei ystyried yn statws ffoadur yn dechnegol. Nid materion technegol ddylai'r rhain fod; materion dyngarol allweddol yw'r rhain ac rydym ni'n cadw llygad barcud arnyn nhw. Ond roeddwn i'n dymuno dweud hefyd ein bod ni, yn ogystal â hynny, wedi pwyso'n galed i sicrhau, yn ôl y cynllun ailsefydlu dinasyddion, y dylid rhoi ystyriaeth arbennig i bobl sy'n agored i niwed, gan gynnwys menywod a merched sydd mewn perygl, ac aelodau o gymunedau lleiafrifol sydd mewn perygl, sy'n gynnwys LGBTQ+, a lleiafrifoedd ethnig a chrefyddol. Fe gafodd y pwynt hwnnw ei wneud, ac mae Llywodraeth y DU wedi cadarnhau cydnabyddiaeth o'r ystyriaeth honno. Ond hefyd, ar ôl cyfarfod â theuluoedd o Affganistan yng Nghymru sydd wedi bod yn byw yma ers blynyddoedd lawer, mae llawer ohonyn nhw'n ofidus am eu perthnasau nhw, oherwydd efallai y bydd cysylltiadau, yn amlwg, â phryderon am beryglon ymhlith ein cymunedau o Affganistan yng Nghymru gydag unrhyw gysylltiadau a allai fod ganddyn nhw â theuluoedd yn Affganistan. Felly, dyna rai o'r materion yr ydym ni'n mynd i'r afael â nhw. Ond rwy'n credu mai'r hyn sy'n bwysig o ran y cwestiynau a ofynnais i ac sydd wedi cael eu hateb yw y caiff cost y cynlluniau ei ddarparu dros dair blynedd yn hytrach na phump. Nawr, yn amlwg, fe fydd angen i ni ystyried yr hyn sy'n digwydd wrth i ni fwrw ymlaen, oherwydd roedd hwn yn wahanol i gynllun Syria, y cynllun pum mlynedd. Ond yn ogystal â hynny, mae Llywodraeth y DU wedi cytuno bod angen y gyfradd hon o gyllid, ond fe fydd yn rhaid i ni edrych ar yr hyn mae hynny'n ei olygu o ran pecyn integreiddio hefyd. Nid oes gennym eglurder eto ynghylch sut y caiff yr arian ei ddyfarnu, a gaiff ei ddyfarnu yn uniongyrchol i awdurdodau lleol Cymru a byrddau iechyd lleol Cymru. Felly, rydym ni'n gofyn am eglurder ynglŷn â hyn. Nid ydym ni'n dymuno gweld unrhyw fylchau yn y gefnogaeth, ac fe allwn ni adeiladu ar ein profiad ni o system a chynllun ailsefydlu Syria. Rydym yn falch bod Llywodraeth y DU wedi datgan cronfa arall o £20 miliwn o gyllid hyblyg yn y flwyddyn ariannol gyfredol i gefnogi awdurdodau lleol sydd â seiliau cost uwch gydag unrhyw gostau ychwanegol wrth ddarparu gwasanaethau. Nid ydym ni'n gwybod beth mae hynny'n ei olygu yn ymarferol, ond mae hyn yn rhywbeth y byddwn ni'n gweithio arno gyda'n cydweithwyr ni mewn llywodraeth leol wrth fwrw ymlaen â hyn. Rwyf i o'r farn, fel y gwyddom ni, fod llawer o ffoaduriaid yng Nghymru sydd wedi bod yn awyddus i ddysgu Cymraeg ac wedi gwneud hynny. Mae'n rhaid i ni edrych ar ein cynlluniau ni nawr, ein cynlluniau presennol ni, ac ar sut y gallwn ni sicrhau eu bod nhw'n rhai da, ond rwy'n credu bod plant eisoes, o ran ein system addysg ni a'u profiad nhw gyda'r Urdd eisoes o ran y rhai sydd wedi cael llety dros dro, sydd wedi cyrraedd. Fe gânt weld yn gyflym iawn eu bod nhw yng Nghymru a'r hyn y mae hynny'n ei olygu o ran cenedl sy'n ddwyieithog. Felly, mae angen i ni fynd i'r afael â'r holl faterion hyn, ac fe hoffwn i chi fy helpu i o ran craffu a holi wrth i ni symud ymlaen yn ein croeso ni ar gyfer sicrhau y gallwn ni fod yn genedl noddfa, yr ydych chi'n ei chefnogi hi, i'r dinasyddion hyn o Affganistan.